paragraph_text: Ram-Man, ponekad i Ram Man, izmišljeni lik iz popularne Mattelove franšize Gospodari svemira, koja uključuje akcijske figure, stripove i mini stripove, animirane serijale i igrani film. Jedan je od Herojskih ratnika i bori se uz He-Mana protiv sila zla koje predvodi gospodar uništenja Skeletor. Prikazan je drugačije od drugih ratnika, kao golemi, ali zdepasti muškarac (u posljednjoj verziji He-Mana i Gospodara svemira (2021.) je žena pod imenom Ram Ma'am) koji ima noge na opruge kojima se može daleko odbaciti te u kombinaciji s jakom i ravnom mentalnom kacigom nokautirati svoje protivnike. Pojavljuje se u više animiranih serijala (He-Man i Gospodari svemira (1983.-1985.), He-Man i Gospodari svemira (2002.-2003.), Gospodari svemira: Otkriće (2021.) i He-Man i Gospodari svemira (2021. - 2022.).